ПРОТОКОЛ № 26

от заседание на Комисия „Съдебна карта, натовареност и 
съдебна статистика” към Съдийската колегия
на Висшия съдебен съвет

21 септември 2016 г.
/сряда - 11,00 часа/

	Днес, 21 септември 2016 г. (сряда), от 11,00 часа се проведе заседание на комисия „Съдебна карта, натовареност и съдебна статистика”  към ВСС, в състав:

ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ

ГАЛИНА КАРАГЬОЗОВА
КАМЕН ИВАНОВ
МАРИЯ КУЗМАНОВА - отсъства
СОНЯ НАЙДЕНОВА	

	От администрацията на ВСС присъстват експертни сътрудници към комисията: 	Красимира Василева - началник-отдел „ЮОДКВСС" в дирекция Правна; Румен Митев - началник-отдел "САОД", дирекция "ИТСС"; Емилия Петкова – главен експерт в отдел „САОД”, дирекция "ИТСС”.

След разисквания по дневния ред

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

1. Обединява обсъждането на точки 5 и 6 от дневния ред за днешното заседание.
2. Включва към дневния ред за днешното заседание следната допълнителна точка:
- Обсъждане на програма за дейността на комисията до края на 2016 г. и до края на мандата - като точка 8.

	ПО ДНЕВНИЯ РЕД:

1. ОТНОСНО: Информация във връзка с решение на Комисия „Съдебна карта, натовареност и съдебна статистика” по протокол № 25/14.09.2016 г., т.1.
На вниманието на комисията са представени следните материали:
- таблици, изготвени от отдел "САОД", съдържащи информация за натовареността по щат на магистратите в районните съдилища, подредена по натовареност към м.12.2015 г., към 01.09.2016 г. и към 01.10.2016 г. и динамиката на броя на съдийските щатове между съдилищата спрямо увеличен/намален щат и процедура по реда на чл. 194 ЗСВ;
- материали, предоставени от КПА съгласно решение на комисията по т. 6.3. по Протокол № 24/20.07.2016 г., заедно със самите заявления за преместване по реда на чл. 194 ЗСВ;
- писмо вх. № 11-07-1702/04.08.2016 г. от председателя на Софийски районен съд, с което се заявява, че на преместените по реда на чл. 194 ЗСВ ще бъде възложено разглеждането единствено на граждански дела;
- данни от регистъра на командированите съдии от/в Софийски районен съд.
Видно от писмо изх. № 11-07-1762/15.07.2016 г., изпратено до съдилищата във връзка с решение на КПА по Протокол № 27/07.07.2016 г., т. 8, не е определен краен срок за приемане на заявления от съдии за преместване от други съдилища в Софийски районен съд по реда на чл. 194 ЗСВ. Решението на КСКНССС, прието на заседание 29.06.2016 г., допусна по изключение да се проведе последна процедура по реда на чл. 194 ЗСВ за преместване на съдии от други съдилища в Софийски районен съд.
Като съобрази, че в писмото до съдилищата няма посочен краен срок за подаване на заявления за преместване по реда на чл. 194 ЗСВ от по-ниско натоварени районни съдилища в Софийски районен съд,

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

1.1. Предлага на Комисията по атестирането и конкурсите към Съдийската колегия на ВСС /КАК към СКВСС/ да обяви прекратяване на приема на заявления за преместване по реда на чл. 194 ЗСВ за Софийски районен съд, което да бъде публикувано на сайта на ВСС и оповестено по служебните страници на съдилищата, за да се пристъпи към разглеждане на всички подадени и неразгледани заявления с оглед преценка на натовареността на съдилищата, откъдето са подадени заявленията и конкуренцията между кандидатите.
1.2. Изисква от КАК към СКВСС да предостави информация за всички постъпили заявления за преместване по реда на чл. 194 ЗСВ от други съдилища в Софийски районен съд, които не са били вече разглеждани от Съдийската колегия на ВСС. Към информацията да бъдат приложени и самите заявления.

2. ОТНОСНО: Писмо изх.№ 620/13.07.2016 г. от председателя на Районен съд-Кюстендил /вх.№ 11-07-1843/28.07.2016 г./ - отложена точка № 8 от заседание на комисията на 14.09.2016 г.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

2.1. Обобщение на проблемите и предложения, относно отчитане на индивидуалната натовареност на съдията съобразно правилата за оценка на натовареността на съдиите, обсъдени и приети от Работната група за граждански дела на заседание, проведено на 29.07.2016 г., да се изпратят на разработчиците на деловодните програми, действащи в районните съдилища, за становище с оглед софтуерни решения на предложенията.
2.2. При необходимост комисията предлага провеждане на среща с представители на разработчиците на деловодните програми, действащи в районните съдилища, като датата ще бъде допълнително уточнена. 

3. ОТНОСНО: Информация във връзка с решение на Комисия „Съдебна карта, натовареност и съдебна статистика” по протокол № 24/20.07.2016 г., т.7.
Приложение: Справка за заместване на съдия по вписванията и държавен съдебен изпълнител от районен съдия за 2015 г.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :
3.1. Приема представената обобщаваща Справка за заместване на съдия по вписванията и държавен съдебен изпълнител от районен съдия за 2015 година.
3.2. Отправя покана към министъра на правосъдието за обсъждане на въпроси, касаещи натовареността на съдиите с оглед прилагане разпоредбите на чл. 264 и чл. 279 от ЗСВ във връзка с изпълняване функциите на ДСИ и на СВ от районните съдии и произтичащите от това организационни и финансови последици.
3.3. Предлага на министъра на правосъдието да посочи удобна дата за провеждане на обсъждането по т. 3.3. съобразно своите ангажименти и съобразно графика за заседанията на Съдийската колегия и на Пленума на ВСС.
3.4. Справката по т. 3.1. да се изпрати на министъра на правосъдието заедно с решенията по т. 3.2. и 3.3.

4. ОТНОСНО: Информация във връзка с решение на Съдийската колегия на ВСС по протокол № 11/05.07.2016 г., т. 25.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

4.1. Да се изиска актуална информация за периода юни, юли, август и септември 2016 г. от председателите на пограничните районни съдилища, обхванати в Анализа на дейността на пограничните съдилища, приет от СКВСС на 05.07.2016 г., а именно - РС Свиленград, РС Петрич, РС Малко Търново, РС Елхово, РС Царево, РС Средец, РС Тополовград, РС Гоце Делчев, РС Кула, РС Трън, Специализиран наказателен съд и административните съдилища София-град, Хасково и Сливен.
4.2. Възлага на отдел „САОД” към дирекция "ИТСС" да обобщи изисканата актуална информация по т. 4.1.
4.3. След изготвяне на обобщената справка с актуалната информация по т. 4.1., да се направи Допълнение към Анализа на дейността на пограничните съдилища, приет от СКВСС на 05.07.2016 г. 

5. ОТНОСНО: Извлечение от протокол № 15/13.09.2016 г. от заседание на Съдийската колегия на ВСС, т.6 относно Анализ-доклад за дейността на военните съдилища.
6. ОТНОСНО: Писмо изх. № 1004/16.09.2016 г. от председателя на Военно-апелативния съд /вх.№ 11-04-392/17.09.2016 г./

/Точки 5 и 6 се обсъждат едновременно./

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

1. Приема за сведение извлечение от Протокол № 15/13.09.2016 г. от заседание на Съдийската колегия на ВСС, т. 6 относно Анализ-доклад за дейността на военните съдилища.
2. Приема за сведение писмо вх.№ 11-04-392/17.09.2016 г.
3. В дневния ред за следващото заседание на комисията да бъде предвидено обсъждане на график за конкретни действия във връзка с реформа на съдебната карта. За участие в заседанието на основание чл. 20, ал. 2 от Правилника за организация на дейността на ВСС и неговата администрация, да бъде уведомен представител на Прокурорската колегия за обсъждане предложения на комисията, касаещи съдебната карта на военните, апелативните и администратините съдилища. Представителят на Прокурорската колегия на ВСС да предостави информация за бюджета на ПРБ за периода 2013 - 2015 г. 

7. ОТНОСНО: Извлечение от протокол № 14/14.09.2016 г. от заседание на комисия „Управление на собствеността” към Пленума на ВСС относно искане на председателя на Районен съд гр. Балчик за осигуряване на подходящ сграден фонд.

Във връзка с искане от председателя на Районен съд гр. Балчик за осигуряване на подходящ сграден фонд КУС е поискала от КСКНСС становище относно тенденциите за бъдещо развитие на Районен съд и Районна прокуратура гр. Балчик, за период от 3 /три/ години.
Не е възможно да се предвиди с точност какви са бъдещите тенденции за развитие на Районен съд гр. Балчик, тъй като не може да се прогнозира какви ще са в бъдещ период социално-икономическото развитие и броят на населението в съдебния район на РС – Балчи - два фактора във функционална зависимост с фактора общ брой дела за даден съд. Такава тенденция, но за минал период, е изведена в доклад "Социално-икономически фактори и натовареност на районните съдилища" и тя обхваща периода 2010-2012 г. Докладът е бил представен на ВСС при обсъждане на организационни въпроси, свързани с реформата на съдебната карта. Реорганизацията на структурата на районните съдилища е предмет на проект по Оперативна програма "Добро управление", който предстои да бъде реализиран, съгласно Пътна карта за изпълнение на Актуализираната стратегия за продължаване на реформата в съдебната система, одобрена с Решение № 299 на МС от 22.04.2016 г.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

7.1. Да се предоставят на КУС таблици с данни за натовареността на РС - Балчик за периода 2013-2015 г.
7.2. Изпраща на КУС решението, заедно с мотивите, за сведение.

8. ОТНОСНО: Обсъждане на програма за дейността на КСКНСС за последното тримесечие на 2016 г. и до края на мандата на настоящия състав на ВСС

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

За следващото заседание на комисията да бъде представен проект на Програма за дейността на Комисия "Съдебна карта, натовареност и съдебна статистика" към Съдийската колегия на ВСС за последното тримесечие на 2016 г. и до края на мандата на настоящия състав на ВСС. Проектът на програмата да бъде фокусиран върху следните опорни точки:
1. Обобщен анализ за приложението на Правилата за оценка на натовареността на съдилищата, действащи от 01.04.2016 г. и извеждане на негова база на изводи и предложения за тяхното подобряване с оглед извършване на достоверна оценка на натовареността на ОСВ по отделните нива - районно, окръжно, апелативно.
2. Мерки по реформа на съдебната карта - приемане на график за до края на мандата за предприемане на отделни стъпки, касаещи реформите на обособените елементи на съдебната карта.
3. Мерки за подобряване на оптималната организация на работата с оглед управление на времето и повишаване ефективността на съдийската работа - брой приключени спрямо брой постъпили и брой висящи дела.
4. Съвместно с КАК към СКВСС годишно планиране на провеждане на процедурите по реда на чл. 194 ЗСВ , преди откриване на конкурсните процедури за заемане на свободните длъжности в ОСВ с оглед осигуряване на предвидимост и разпределение на работното натоварване.

					ПРЕДСЕДАТЕЛ
					НА КСКНСС:           /п/   

								КАЛИН КАЛПАКЧИЕВ